
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
Anotācijas (ex-ante) nosaukums
	Iebildums
Precizēt anotācijas 4.1.1. apakšpunkta pamatojumā un aprakstā norādīto aizstājot “DAGR izstrādātajai monitoringa pakalpojuma funkcionalitātei nepieciešams slēgt elektronisko vienošanos VIRSIS” ar “DAGR izstrādātajai monitoringa pakalpojuma funkcionalitātes izmantošanai nepieciešams slēgt elektronisko vienošanos VIRSIS.”
 
Piedāvātā redakcija
DAGR izstrādātajai monitoringa pakalpojuma funkcionalitātes izmantošanai nepieciešams slēgt elektronisko vienošanos VIRSIS.
	Selana Kerimova (PMLP)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Precizēt anotācijas 2.1. sadaļas un 7.4. sadaļas 5. punktā aprakstā norādīto attiecībā uz datu apriti datu aprite NILLTPFN likuma ietvarā, jo minētais nav saistīts ar Noteikumu grozījumu būtību.
 
Piedāvātā redakcija
-
	Selana Kerimova (PMLP)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Viennozīmīgās izpratnes rādīšanai precizēt anotācijas 1.3. sadaļu, nosakot, vai atvērto datu izplatīšana caur DAGR ir obligāts noteikums un vai tiek atceltā līdz šim esošā atvērto datu nodošanas kārtība.
Piedāvātā redakcija
-
	Selana Kerimova (PMLP)

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Precizēt anotācijas 1.3. sadaļu, skaidrojot nozīmi šim tekstam: “Minētā funkcionalitāte ir izstrādāta kā jauns datu izgūšanas un ielādes kanāls un Noteikumu projektā tiek noteikts ka tā ir pieejama datu devēja savienotāja veidā.”.
 
Piedāvātā redakcija
-
	Selana Kerimova (PMLP)

	5.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Precizēt anotācijas 1.3. sadaļu, skaidrojot, kas ir “DAGR datņu formāts” un “izgūšana no DAGR datņu formāta”.
 
Piedāvātā redakcija
-
	Selana Kerimova (PMLP)

	6.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Aizvietot 1.3. sadaļu rindkopu: "Lai uzsāktu datu izmaiņu monitoringu ir jādefinē izmaiņu monitoringa kopa jeb jānosaka kura datu kopa un kādas VIRSIS atļaujas ietvaros tiks monitorēta. Pēc monitoringa kopas definēšanas tai tiek pievienots attiecīgo ierakstu identifikatoru saraksts, kas tiks monitorēti. Datu saņēmējs var atlasīt izmaiņu datus, kuros parādās informācija par tiem datu kopas ierakstiem, kuru dati ir mainījušies kopš brīža, kad ieraksta identifikators tika pievienots monitoringa kopai. Gadījumā, ja ieraksta identifikators vēlāk tiek noņemts no izmaiņu monitoringa kopas, informācija par šī ieraksta izmaiņām ir pieejama tikai līdz brīdim, kad identifikators tika no kopas izņemts." ar šādu tekstu: "Lai uzsāktu monitoringa pakalpojumu ir jānosaka, kura datu kopa kuras VIRSIS atļaujas ietvaros tiks monitorēta. Pēc monitoringa kopas konfigurācijas izveides monitoringa datu kopai tiek pievienots to ierakstu identifikatoru saraksts, kas tiks monitorēts. Datu saņēmējs var iegūt tikai tos monitoringa datus, kuros parādās informācija par datu kopas ierakstiem, kuru dati ir mainījušies kopš brīža, kad ieraksta identifikators tika pievienots monitoringa kopai. Gadījumā, ja ieraksta identifikators vēlāk tiek izņemts no monitorējamo identifikatoru saraksta, informācijas par monitorējamā ieraksta izmaiņām uzkrāšana tiek pārtraukta, sākot ar brīdi, kad identifikators no kopas tika izņemts."
Piedāvātā redakcija
-
	Selana Kerimova (PMLP)

	7.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Procizēt anotācijas 1.3. sadaļu, aizvietojot vārdu savienojumu “monitoringa atribūtu” ar “monitorējamo atribūtu”.
 
Piedāvātā redakcija
-
	Selana Kerimova (PMLP)

	8.
	Noteikumu konsolidētā versija
2. Noteikumos lietotie termini:
	Iebildums
Lai ievērotu konsekvenci ar Ministru kabineta 2024. gada 6. februāra noteikumu Nr. 89 "Valsts informācijas resursu, sistēmu un sadarbspējas informācijas sistēmas noteikumi" noteikto, t.sk. lai ieviestu skaidrību attiecībā uz Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi" 9turpmāk - Noteikumi) lietoto terminoloģiju, jāpapildina Noteikumu 2. punkts ar termina "institūcija" skaidrojumu. 
Piedāvātā redakcija
-
	Selana Kerimova (PMLP)

	9.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā, un nesatur datus, kuros notikušas izmaiņas;
	Iebildums
Lai ievērotu konsekvenci ar Ministru kabineta 2024. gada 6. februāra noteikumu Nr. 89 "Valsts informācijas resursu, sistēmu un sadarbspējas informācijas sistēmas noteikumi" noteikto precīzaka termina skaidrojuma nodrošināšanai piedāvājam šādu redakciju: "monitoringa dati – dati par izmaiņu faktu attiecīgajā atribūtā. Monitoringa dati satur pazīmes, kas norāda uz atribūtiem, kuros notikušas izmaiņas, bet nesatur šo atribūtu vērtības;"
 
Piedāvātā redakcija
2.5.monitoringa dati – dati par izmaiņu faktu attiecīgajā atribūtā. Monitoringa dati satur pazīmes, kas norāda uz atribūtiem, kuros notikušas izmaiņas, bet nesatur šo atribūtu vērtības;
	Selana Kerimova (PMLP)

	10.
	Noteikumu konsolidētā versija
2.6. monitoringa pakalpojums – informācijas pakalpojums, kura rezultātā institūcija saņem monitoringa datus un, ja ir noslēgta attiecīga vienošanās, arī tajā paredzēto datu apjomu.
	Iebildums
Precīzaka termina skaidrojuma nodrošināšanai piedāvājam šādu redakciju: "monitoringa pakalpojums – informācijas pakalpojums, kura rezultātā institūcijai, noslēdzot vienošanos ar datu devēju, datu saņēmējam tiek dota iespēja saņemt monitoringa datus un, ja institūcijai ir tiesības pēc monitoringa datu iegūšanas iegūt noteiktu atribūtu vērtības, tad arī attiecīgos atribūtus".
Piedāvātā redakcija
2.6. monitoringa pakalpojums – informācijas pakalpojums, kura rezultātā institūcijai, noslēdzot vienošanos ar datu devēju, datu saņēmējam tiek dota iespēja saņemt monitoringa datus un, ja institūcijai ir tiesības pēc monitoringa datu iegūšanas iegūt noteiktu atribūtu vērtības, tad arī attiecīgos atribūtus
	Selana Kerimova (PMLP)

	11.
	Noteikumu konsolidētā versija
7.3 Pārzinis veic drošības auditu (tajā skaitā attiecībā uz personas datu apstrādi) vismaz vienu reizi gadā.
	Iebildums
Regulējums ir jāpapildina ar pārziņa pienākumu pēc audita veikšanas informēt datu devējus par audita rezultātu. Tādējādi 7.3 punkts izsakāms šādā redakcijā: “7.3 Pārzinis veic drošības auditu (tajā skaitā attiecībā uz personas datu apstrādi) vismaz vienu reizi gadā un par rezultātu informē datu devējus”.
Piedāvātā redakcija
7.3 Pārzinis veic drošības auditu (tajā skaitā attiecībā uz personas datu apstrādi) vismaz vienu reizi gadā un par rezultātu informē datu devējus
	Selana Kerimova (PMLP)

	12.
	Noteikumu konsolidētā versija
13.4. atvērto un augstvērtīgo datu kopu izplatīšanu izmantojot Latvijas Atvērto datu portālu data.gov.lv.
	Iebildums
Viennozīmīgās izpratnes rādīšanai precizēt Noteikumu 13.4. punktu un anotāciju, nosakot, vai atvērto datu izplatīšana caur DAGR ir obligāts noteikums un vai tiek atceltā līdz šim esošā atvērto datu nodošanas kārtība
Piedāvātā redakcija
-
	Selana Kerimova (PMLP)

	13.
	Noteikumu konsolidētā versija
17.1 Pārzinis nodrošina iespēju informācijas sistēmu pārziņiem izvietot Datu izplatīšanas un pārvaldības platformā attiecīgās informācijas sistēmas testa datus.
	Iebildums
Jāprecizē Noteikumu 17.1 punkts, nosakot, ka testa dati tiek nodoti DAGR testa videi.
 
Piedāvātā redakcija
-
	Selana Kerimova (PMLP)

	14.
	Noteikumu konsolidētā versija
17.2 Ja institūcijai ir nepieciešami testa dati no šo noteikumu 17.1 punktā minētās informācijas sistēmas, tad institūcija tos iegūst Datu izplatīšanas un pārvaldības platformā.
	Iebildums
Precizēt 17.2 punkta redakciju, paredzot, ka Datu devējam tiek nodrošināta izvēles iespēja attiecībā uz testa datu izvietošanu DAGR testa vidē.
 
Piedāvātā redakcija
-
	Selana Kerimova (PMLP)

	15.
	Noteikumu konsolidētā versija
2.4. datu objekts – atribūtu kopums, kas raksturo objektu elektroniskā formā;
	Priekšlikums
Nav skaidri definēts, ko šo noteikumu izpratnē apzīmē termins “objekts”. Priekšlikums Projektā vai Anotācijā skaidrot, vai ar to saprotama reāla vienība, piemēram, persona (datu subjekts), lieta, notikums, process vai cita vienība.
Piedāvātā redakcija
-
	Viktorija Triguba (VRS)

	16.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā, un nesatur datus, kuros notikušas izmaiņas;
	Priekšlikums
Priekšlikums Projektā vai Anotācijā papildus skaidrot monitoringa datu saturu, norādot, kādu informāciju ietver monitoringa datu atzīme, piemēram, vai tā ietver datu objekta identifikatoru, atribūta nosaukumu, kurā notikusi izmaiņa, izmaiņas veikšanas datumu un laiku vai citu attiecīgo informāciju.
Piedāvātā redakcija
-
	Viktorija Triguba (VRS)

	17.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā, un nesatur datus, kuros notikušas izmaiņas;
	Priekšlikums
Priekšlikums izteikt 2.5. apakšpunktu šādā redakcijā:
“2.5. monitoringa dati – atzīme par izmaiņu faktu attiecīgajā atribūtā, kas nesatur paša atribūta vērtības.” Papildus Projektā vai Anotācijā skaidrot, ka “atribūta vērtības” ir konkrētie dati attiecīgajā datu laukā.
Piedāvātā redakcija
-
	Viktorija Triguba (VRS)

	18.
	Noteikumu konsolidētā versija
2.6. monitoringa pakalpojums – informācijas pakalpojums, kura rezultātā institūcija saņem monitoringa datus un, ja ir noslēgta attiecīga vienošanās, arī tajā paredzēto datu apjomu.
	Priekšlikums
Priekšlikums izteikt 2.6. apakšpunktu šādā redakcijā:
“2.6. monitoringa pakalpojums – informācijas pakalpojums, kura rezultātā institūcija saņem monitoringa datus un, ja ir noslēgta attiecīga vienošanās, arī papildu atribūtus šajā vienošanā noteiktajā apjomā.”
Piedāvātā redakcija
-
	Viktorija Triguba (VRS)



